Vrystaat-ongeluk eis 4 | Maroela Media
Vier persone is dood en drie beseer in 'n trompop ongeluk op die N1 tussen Winburg en Ventersburg.
Kapt. Stephen Thakeng, woordvoerder van die polisie, sê die ongeluk het Maandagaand omstreeks 22:50 tussen 'n Volkswagen Polo en 'n Ford Ranger plaasgevind. Vier persone is op die toneel dood verklaar en drie is na hospitale geneem.
"Die Volkswagen Polo, met 'n Gauteng-nommerplaat, het in 'n noordelike rigting gery, sowat 25 km buite Winburg in die rigting van Ventersburg. Die Ford Ranger het 'n bestuurder en drie passasiers gehad en het 'n sleepwa gesleep."
Die Ford Ranger het na bewering voor die Polo ingeswaai en die twee voertuie het mekaar reg van voor getref. "Die Ford Ranger het aan die brand geslaan. Die bestuurder het in die brand verkool."
Volgens 'n passasier is die bestuurder oorspronklik van KwaThema in Springs. Drie passasiers het ernstige beserings opgedoen. Twee persone is na Winburg-hospitaal geneem en die derde na Bongani-hospitaal.
Die bestuurder van die Polo en sy twee passasiers is op die toneel dood verklaar deur paramedici.
eisch, die kop aan kop ongelukke, waar is die mense se opeiding, redenerings en oordeel vermoë
So tragies en ook so onnodig.
Kamikaze from Kwa Thema vertel die hele verhaal. Strafbare manslag teen 'n dooie ? Dit wil gedoen word.
Doodsveragtende optredes is in die meeste gevalle waarneembaar…..wees ons genadig….alles verval so vinnig